google/wiki40b huggingface dataset:
किशनगंज

खगरा मेला

इस मेला की शुरुआत स्‍थानीय निवासी सैयद अट्टा हुसैन ने 1950 में की थी। हरेक साल जनवरी-फरवरी में लगने वाले इस मेले की शुरुआत एक कृषि प्रदर्शनी के तौर पर किया था। लेकिन आगें चल कर यह प्रदर्शनी खगरा मेला मे तब्‍दील हो गया। लगातार 58 वर्षो से लग रहे इस मेले को किसी समय में भारत का सबसे बड़ा दूसरा मेला माना जाता था और पूरे देश से व्‍यापारीगण इस मेले मे भाग लेने आते थे। दैनिक उपभोग की वस्‍तुओं के लिए प्रसिद्व इस मेले का उदघाटन हरेक साल यहां के जिलाघिकारी करते है। मेले के समय हजारों की संख्‍या में लोग खरीददारी करने यहां आते है।

नेहरु शांति पार्क

किशनगंज रेलवे स्‍टेशन से मात्र 1 किमी की दूरी पर स्थित इस पार्क में फूलों के सैकड़ों किस्‍म के पौधे लगे हुए है। जो इसकी खूबसूरती में चार चांद लगाते है। इस पार्क मे बच्‍चों के मनोरंजन का खास ध्‍यान रखा गया है। यहां पर भगवान बुद्व की एक प्रतिमा लगी हुई है जो इस पार्क की आर्कषण का केन्‍द्र बिन्‍दू है। आधा किमी की दूरी पर कारगिल पार्क भी स्थित है जोकि कारगिल में शहीद हूए सैनिकों की याद में बनाया गया है।

शहीद असफउल्‍लाह खान स्‍टेडियम

खगरा में स्थित यह स्‍टेडियम रेलवे स्‍टेशन से 2 किमी की दूरी पर है। यहां पर विभिन्‍न प्रकार के खेल जैसे क्रिकेट, फुटबाल, वालीबाल, कबड्डी का राज्‍य स्‍तरीय टूर्नामेन्‍ट का आयोजन किया जाता है। इसके साथ ही अनेक सांस्‍कृतिक गतिविधि के अलावा यहां पर हरेक वर्ष स्‍वतंत्रता व गणतंत्र दिवस के दिन झंडा फहराए जाते है। इसके नजदीक ही एक इन्‍डोर स्‍टेडियम का निर्माण किया गया है जहां पर स्‍पोट्स ऑथोरिटी ऑफ इंडिया का कार्यालय है।

चुर्ली स्‍टेट

अंग्रेजी हुकूमत के समय किशनगंज की शान रहे इस रियासत का नाम लेने वाला भी अब कोई नहीं रहा। कुंदन लाल सिंह इस रियासत के जमींदार हुआ करते थे। उनकी जमींदारी बंगाल से लेकर नेपाल तक फैली हुई थी। उनके हवेली को देखने दूर-दूर से लोग आया करते थे। लेकिन आज यह हवेली खण्‍डहर में तब्‍दील हो चुकी है। आज भी पर्यटक इस खण्‍डहर को देखने यहां आते है।
{{tb|{{subst:R

हरगौरी मंदिर

ठाकुरगंज प्रखण्‍ड में स्थित इस मंदिर को 100 साल पुराना माना जाता है। इसका निर्माण टैगोर रियासत के जमींदार द्वारा किया गया था। इस मंदिर के निर्माण के संबंध में एक कथा प्रचलित है कि यहां के जमींदार को एक ही पत्‍थर पर शिव और पार्वती की निर्मित मूर्ति मिली थी। वह उसे बनारस ले गया लेकिन रात को ही जमींदार के सपने में भगवान शिव ने कहा कि इस प्रतिमा को वही स्‍थापित किया जाए जहां पर वह मिली है। वह दूसरे दिन ही वापस आ गया और बड़ी धूमधाम से इस मूर्ति की स्‍थापना की। शिवरात्रि के दिन इस मंदिर मे दूर-दूर से लोग शिवलिंग पर जल चढ़ाने आते है।

कछुदाह झील

किशनगंज से 40 किमी की दूरी पर स्थित इस प्राकृति‍क झील पर सैकड़ों की संख्‍या में अप्रवासी पक्षी प्रवास करने आते है। नववर्ष के मौके पर स्‍थानीय पर्यटकों की यहां भारी भीड़ रहती है। इसकी सुन्‍दरता और स्‍थानीय पर्यटन को बढ़ावा देने के लिए बिहार सरकार की पर्यटन विभाग ने योजनाबद्ध तरीके से इसका निर्माण कार्य आरंभ कर दिया है। 
इसके अलावा पर्यटक यहां से पानीघाट (50किमी), उद्रघाट (15 किमी), दाजर्लिंग (150‍किमी), कलिंगपोंग (130किमी), गंगटोक (170किमी)
आदि जगह भी घूम सकते है।
नुब्रा घाटी

नुब्रा घाटी एक तीन भुजाओं वाली घाटी है जो लद्दाख घाटी के उत्तर-पूर्व में स्थित है। यह श्योक और नुब्रा नदियों के संगम से बनी है। श्योक नदी उत्तर पश्चिम की ओर बहती है और नुब्रा नदी एक न्यूनकोण बनाते हुए इसमें उत्तर-उत्तर पश्चिम से आ कर मिलती है। श्योक नदी आगे जाकर सिन्धु नदी में मिलती है। नुब्रा की केन्द्रीय बस्ती दिस्कित की दूरी लेह से १५० कि॰मी॰ है।
इस घाटी की औसत ऊँचाई ३,०३८ मी॰ यानी १०,००० फीट है। यहाँ के स्थानीय लोगों के अनुसार इसका प्राचीन नाम डुमरा (फूलों की घाटी) था। यहाँ पहुँचने के लिये लेह से खर्दुंग ला दर्रे से होकर जाया जाता है।
२४९८ ईसा पूर्व

२४९८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २४९८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
मावरा हुसैन

जीवन

इनका जन्म कराची में 28 सितम्बर 1992 को हुआ था। इनका परिवार बाद में इस्लामाबाद आ गया और वहीं इनका लालन-पालन हुआ। यहीं अपने भाई और बहन के साथ इन्होंने अपनी पढ़ाई शुरू की। इन्होंने सातवीं कक्षा के दौरान अपने नाम की वर्तनी "Hussain" से "Hocane" कर दी। हालांकि इनके नाम का उच्चारण "हुसैन" ही है। विद्यालय की पढ़ाई पूरी होने के बाद इन्होंने इस्लामाबाद के बहरिया कॉलेज में प्रवेश लिया।

2011-2015

धारावाहिकों में काम मिलने से पहले इन्होंने थियेटर में अभिनय किया था। बाद में अरे म्यूजिक में वीजे के रूप में काम करने लगीं। इसके बाद इन्होंने पाकिस्तानी धारावाहिकों में काम करना शुरू किया। इन धारावाहिकों में आहिस्ता आहिस्ता, एक तमन्ना लहसील सी और निखर गए गुलाब सारे आदि हैं।

2016-वर्तमान

5 फरवरी 2016 में इनकी पहली फिल्म सनम तेरी कसम प्रदर्शित हुई थी। इस फिल्म में इन्होंने हर्षवर्धन राणे के साथ काम किया था। इस फिल्म को मिली जुली प्रतिक्रिया मिली थी।
दूलह(रीतिग्रंथकार कवि)

दूलह रीतिकाल के रीतिग्रंथकार कवि हैं। रामचंद्र शुक्ल ने इनका कविताकाल संवत् १८०४ से सं. १८२५ तक माना है। नागरीप्रचारिणी सभा के खोज-विवरण द्वारा विदित हुआ है कि एकमात्र उपलब्ध अलंकार ग्रंथ, 'कविकुल कंठाभरण' का रचनाकाल संवत् १८०७ है। 'शिवसिंह सरोज' के परिशिष्ट भाग के कवियों के जीवनचरित्र में ग्रंथगत समय का खंडन करते हुए कहा गया है, 'इनका जन्म सं. १८०३ गलत हैं। क्योंकि इनके पिता कवींद्र के जन्म का संवत् इसी ग्रंथ में १८०४ दिया हुआ है। अनुमान से यह सं. १७७७ के लगभग होना चाहिए।' ये बातें अनुमान पर ही आधारित हैं। जो हो, शुक्ल जी द्वारा अनुमित इनका कविताकाल ही सबके द्वारा मान्य हुआ है। ये कवि कालिदास त्रिवेदी के पौत्र और उदयनाथ त्रिवेदी 'कवींद्र' के पुत्र थे।
हावड़ा मुम्बई मेल

हावडा मुंबई भारतीय रेल के एक सुपरफास्ट रेलगाड़ी हैं, जो दक्षिण पूर्वी रेलवे ड़ीविज़न की और से चलती हैं। ये रेलगाड़ी हावडा (स्टेशन कोड : HWH)– मुंबई (स्टेशन कोड : MUM) के बीच चलती हैं। ये भारत के सबसे पुरानी रूट पे चलने वाली ट्रेन में से एक हैं। ये देश के 2 महत्वपूर्ण जगहों को जोड़ती हैं जो ब्रिटिश काल से ही भारत के इतिहास में अपना महत्व रखती हैं।

रेलगाड़ी का परिचालन

यह रेलगाड़ी अकोला, भुसावल, नागपुर, बिलासपुर, रोउरकेला , टाटानगर एवं खरगपुर जैसे महत्वापूर्ण स्टेशनों पर रूकती हैं। ये कुल 43 जगहों पे रूकती हैं, नागपुर जंक्शन पे ये सबसे ज्यादा 20 मिनट् के लिए रूकती हैं।
यह रेलगाड़ी (12809) मुंबई से रात के 8.35 में खुलती हैं एवं तीसरे दिन सवेरे 5.50 AM में हावडा पहुँचती हैं, लोगों को काफी लम्बे समय तक इस रेलगाड़ी में रहना पड़ता हैं। ये जमशेदपुर (टाटा इंडस्ट्रीज एवं झारखण्ड क एक प्रमुख औद्योगिक सहर) को मुंबई एवं कोलकात्ता दोनों से जोड़ती हैं।

ट्रेन की रफ़्तार

हावडा मुंबई मेल (12810) जो हावडा से मुंबई तक जाती हैं, 1968 किलो मीटर की दूरी 33 घंटे एवं 15 मिनट में तय करती हैं, इसकी रफ़्तार 59.34 किलोमीटर/घंटे की हैं। इसके विपरीत मुंबई से हावडा आने वाली (12809) 33 घंटे 10 मिनट की दूरी तय करती हैं, जबकि इसकी रफ़्तार 59.19 किलोमीटर/घंटे की होती हैं।

कोच एवं अन्य सुविधाएं

इस रेलगाड़ी में स्लीपर क्लास के 13 डिब्बे, 3 ऐ सी के 3 डिब्बे, २ ऐ सी के 2 डिब्बे, 1 ऐ सी का 1 डिब्बा एवं 4 डिब्बे जनरल कम्पार्टमेंट के हैं। इस रेलगाड़ी में पैंट्री कार की भी सुविधा उपलब्ध हैं। जहा यात्री अपने मनपसंद खाने का आर्डर दे सकते हैं। जब इतनी लम्बी दूरी का सफर हो तब इसमें पैंट्री कार का होना काफी सुकून दिलाता हैं। इसकी देखभाल आई आर सी टी सी के द्वारा की जाती हैं, इस रेलगाड़ी के रस्ते में कई महत्वपूर्ण स्टेशन पड़ते हैं जहा पर आप पहले से अपने खाने का भी आर्डर कर सकते हैं। इसके अलावा ये रेलगाड़ी इतनी राज्यों से गुजरती हैं की आपको बिभिन्न प्रदेशों के खाने का स्वाद चखने को मिल जाता हैं।
सीजन के दिनों में इस रेलगाड़ी में आरक्षण मिलना एक कठिन कार्य होता हैं इसके अलावा, ये कई महत्वपूर्ण जगहों से होकर गुजरती हैं इसलिए इसकी मांग हमेशा बनी रहती हैं। इस रेलगाड़ी के कई समर्पित यात्री हैं जो केवल इसी रेलगाड़ी से ही सफर करना पसंद करते हैं
कारवां सराय

कारवां सराय मध्यकालीन युग में व्यापारियों तीर्थ यात्रियों एवं देशाटन करने वालों के प्रवास के लिए बनाई जाती थी।
अन्ना रीता डेल पियानो

जीवनी

बाद में वह, वह बैले के साथ अपनी पहली कलात्मक पढ़ाई शुरू कर दिया जहां मटेरा के लिए उसके परिवार के साथ चले गए और तब वह 14 साल से थोड़ा ज्यादा था जब थिएटर में सक्रिय दिलचस्पी शुरू कर दिया, अन्ना रीता Viapiano वह अपने बचपन रहते थे जहां Murge, delle Cassano में पैदा हुआ था एमिलियो Andrisani द्वारा "हेमीज़" और "टिएट्रो देई Sassi" मास्सिमो Lanzetta और Loredana Paolicelli द्वारा मटेरा नीत में हमेशा, एनरिको Annecchino की प्रयोगशालाओं में भाग ले. प्रदर्शन Tirambo लिनो Cavallo के नृत्य और संगीत मंडली के बीच विभाजन जारी है। एक नर्तकी मास्टर Momcilo Borojevic और नर्तकी तानी Viti साथ Venosa की Dancemania नृत्य कंपनी में काम करता है के साथ 1984 में प्रदर्शन के रूप में बारी में निकोलो Piccinni को स्नातक अपनी पढ़ाई जारी है। वह सम्मान के साथ उरबिनो ISEF विश्वविद्यालय में स्नातक और मटेरा के Conservatorio Musicale Egidio Romualdo Duni में दाखिला लिया।
उसने कहा कि वह एक छोटे से हिस्से की पेशकश की थी जहां मटेरा, में था, जबकि सिनेमा की दुनिया के साथ उसका पहला संपर्क ग्यूसेप Tornatore से फिल्म स्टार निर्माता में 1993 में भागीदारी है।
Tornatore के साथ मुठभेड़ के बाद शीघ्र ही सिनेमा के विभिन्न स्कूलों में भाग लेने के लिए रोम के लिए शूटिंग के बाद सातवें कला के साथ उसकी शुरुआत के निशान. 1996 में एक टीवी अभिनेत्री के रूप में पहली बार टेलीविजन काम तो चौथा एक सुंदर कोढ़ी की भूमिका में Stefano Reali का राजा और मास, वेलेरिया मेडिको legale और एमिको प्रति ऊना डोना के रूप में अन्य कथा में काम कर रहा है। 2000 में टीवी नाटक "ल अली डेला संक्षिप्त आत्मकथा" और सबरीना Ferilli और वह बहन Celestina की भूमिका निभाता है जहां Virna Lisi, साथ "ले अली डेला वीटा 2" में एक सह अभिनीत भूमिका है। अगले साल वह कथा मारिया Goretti और ल 'Uomo sbagliato के साथ अभिनय किया।
एक फिल्म अभिनेत्री मानती है, दूसरों के बीच में, लुसियो जिओरडनो और Checco Zalone द्वारा निको Cirasola और चे बेला giornata द्वारा Focaccia ब्लूज़ में टिकट महिला द्वारा फिल्म ले bande में सामाजिक कार्यकर्ता की भूमिका. [2]
2012 में Cassano के लिए वापस अभिनेत्री अन्ना रीता डेल पियानो अंग्रेजी में अपने नवीनतम उत्पादन "Parigi nell'Anno डेल Signore" (पेश करने के लिए निदेशक की आड़ में Murge delle:. "प्रभु के वर्ष में पेरिस" [4]
इंद्रेश कुमार

इंद्रेश कुमार ,भारत के मुस्लिम राष्ट्रीय मंच नामक राष्ट्रवादी संगठन के मार्गदर्शक है।इनका  जन्म १८ फरवरी सं १९४९ में  समाना, पंजाब में श्रीमती पदमवती एवं  श्री चमन लाल  के घर हुआ था  । इनके जन्म के लगभग पंद्रह दिन पश्चात उनका परिवार कैथल,हरियाणा में स्थानांतरित हो गया था । इंद्रेश कुमार ने यांत्रिक अभियांत्रिकी की पढ़ाई एवं शिक्षा पंजाब इंजीनियरिंग कॉलेज, चंडीगढ़ से पूर्ण  की। अभियांत्रिकी की शिक्षा पूर्ण  होने के बाद इंद्रेश कुमार १६ जुलाई १९७०  को दिल्ली में राष्ट्रीय स्वयंसेवक संघ के पूर्णकालिक प्रचारक के रूप में शामिल हुए।

मुस्लिम राष्ट्रीय मंच से जुड़ाव

यह मुसलमानों को एक जुट करने मे सफल रहे और उनको कुछ मौलवियो द्वारा चलाया जाने वाला एजेंडा जैसे वंदे मातरम् हराम है इनहोने मुसलमानों को सही रास्ते पर लाने का काज किया है आपितु मुसलमान इन्हें काफ़ी प्यार और सम्मान देते है

प्रमुख कार्य

राष्ट्रीय स्वयंसेवक संघ से मुसलमानों को जोड़ने के लिए इंद्रेश कुमार ने २४  दिसंबर २००२  को मुस्लिम राष्ट्रीय मंच नाम का संगठन बनाया। १९७५ के आपातकाल में भूमिगत आंदोलन में भी उन्होंने सक्रिय भूमिका निभाई। राष्ट्रीय स्वयंसेवक संघ के आनुषांगिक संगठन मुस्लिम राष्ट्रीय मंच के अलावा वे  जम्मू-कश्मीर में आतंकवाद से विस्थाति कश्मीरियों के पुनर्वास, ग्राम सुरक्षा समितियों के  गठन, पूर्व सैनिको के लिए संगठन की स्थापना, हिमालय परिवार की स्थापना, समग्र राष्ट्रीय सुरक्षा मंच, भारत- तिब्बत सहयोग मंच, राष्ट्रीय कवि संगम, अमरनाथ यात्रियों के लिए सरकार से भूमि दिलाने वाले आंदोलन का भी नेतृत्व किया ।
रइघू

रइघू एक अपभ्रंश कवि थे। वे अपभ्रंश के सर्वाधिक यशस्वी एवं अंतिम कवि थे। उन्होने ही गोपाचल पर निर्मित अधिकांश जैन मूर्तियों की प्राण-प्रतिषठा की थी।
मुग़लाई खाना

मुगलाई परांठा

दुनियां के सबसे बेहतर परांठे आगरा में बनाये जाते हैं। जब आगरा मुगलों की राजधानी बना तो परांठे उनके भोजन का अभिन्न अंग बन गये और उनके मनपसंद तरीके को मुगलाई परांठा पुकारे जाना लगा।

मुगलाई चिकन बिरयानी

इस तरह की चिकन बिरयानी बनाने के लिए मुर्गी, बासमती चावल, खड़े मसाले और विशेष रूप से बादाम से तय्यार किया जाता है।

लाहौरी चिकन, लाहौरी मटन, पेशावरी तवा चिकन, चिकन चंगेजी, अफगानी कढ़ाई और अफ्लातून टिक्का

यह खास तरह के गर्म मसाले से तय्यार होते हैं, जिनसे व्यंजन का स्वाद और भी ज्यादा लजीज हो जाता है। दिल्ली के चादनी चौक और जामा मस्जिद क्षेत्र जायकेदार मासाहारी खाने के लिए मशहूर हैं।
लाओ-सू

लाओ-सू (चीनी: 老子, पिनयिन अंग्रेज़ीकरण: Laozi), लाओ-सी या लाओ-से प्राचीन चीन के एक प्रसिद्ध दार्शनिक थे, जो ताओ ते चिंग नाम के मशहूर उपदेश ले लेखक के रूप में जाने जाते हैं। उनकी विचारधाराओं पर आधारित धर्म को ताओ धर्म कहते हैं। लाओ-सू एक सम्मान जतलाने वाली उपाधि है, जिसमें 'लाओ' का अर्थ 'आदरणीय वृद्ध' और 'सू' का अर्थ 'गुरु' है। चीनी परम्परा के अनुसार लाओ-सू छठी शताब्दी ईसापूर्व में झोऊ राजवंश के काल में जीते थे। इतिहासकारों में इनकी जीवनी को लेकर विवाद है। कुछ कहते हैं कि वे एक काल्पनिक व्यक्ति हैं, कुछ कहते हैं कि इन्हें बहुत से महान व्यक्तियों को मिलकर एक व्यक्तित्व में दर्शाया गया है और कुछ कहते हैं कि वे वास्तव में चीन के झोऊ काल के दुसरे भाग में झगड़ते राज्यों के काल में (यानि पांचवीं या चौथी सदी ईसापूर्व में) रहते थे।
पुष्पगिरि जैन तीर्थ

पुष्पगिरि जैन तीर, मध्य प्रदेश में इंदौर-भोपाल मार्ग पर सोनकच्छ से चार किलोमीटर दूर जैन धर्म के प्राचीन स्थल पर नवनिर्मित एक ऐसा जैन तीर्थ-स्थल है जो कोलाहल एवं प्रदूषण की दुनिया से बहुत दूर है। इस तीर्थस्थल के प्रणेता आचार्य श्री पुष्पदंतसागरजी और तरुणसागर हैं।
किदार नाथ शर्मा

किदार नाथ शर्मा (जन्म: 12 अप्रैल, 1910 निधन: 29 अप्रैल, 1999) हिन्दी फ़िल्मों के एक निर्देशक हैं।
नैण्ड गेट

लॉजिक गेटों का निर्माण

नैण्ड गेट सार्वभौमिक तर्क द्वारों में से एक है। इसीलिए बुनियादी तर्क द्वार और अन्य तर्क द्वरों का निर्माण नैण्ड गेट द्वरा किया जा सकता है।
अन्यूरिन

अन्यूरिन (Aneirin [aˈnɛirɪn]) ब्रिटिश चारण जो ७वीं सदी ई. के आरंभ में हुआ। उसने गोडोडिन (Y Gododdin) नाम की एक पुस्तक लिखी। गोडोडिन, वेल्स की एक जाति थी जिसका सरदार अन्यूरिन का पिता था। इस प्रकार गोडोडिन अन्यूरिन की अपनी जाति के संबंध का महाकाव्य है। इसमें सैक्सनों द्वारा ब्रिटनों की पराजय का वर्णन है। स्वयं अन्यूरिन उस युद्ध में कैद हो गया था।
शेखर गुरेरा

जीवनी

शेखर गुरेरा का जनम ३० अगस्त १९६५ को मोगा, पंजाब, भारत में हुआ। १९८६ में मुलतानी मल मोदी कालेज, पटियाला, पंजाब से विज्ञान में स्नातक डिग्री प्राप्त की। गुड़गाँव (हरियाणा) स्थानांतरित होने के बाद १९९० में ललितकला महाविद्यालय, नई दिल्ली से एप्लाइड आर्ट्स में एक डिग्री प्राप्त की।
गुरेरा का पहला कार्टून १९७३ में एक पुरस्कार के संबंधित खबर के दौरान वीर प्रताप समाचारपत्र में प्रकाशित हुआ था। स्कूली शिक्षा के दौरान चित्रकला बतौर रुचि जारी रखी, जबकि विज्ञानं में स्नातक विद्यार्थी रहते पहला कार्टून (बतौर फ्रीलांसर पेशेवर कार्टूनिस्ट) अक्टूबर १९८४ के दौरान पंजाब केसरी में प्रकाशित हुआ।
अफगानिस्तान क्रिकेट टीम का भारत दौरा

टेस्ट सीरीज

साल 2018 से अब तक 1 मैचों की 1 सीरीज हुई हैं। उसमें भारत ने 1 सीरीज जीते हैं।

वनडे सीरीज

साल 2014 से अब तक 1 मैचों की 2 (उसमें विश्व कप, ट्रॉफी, इतर) सीरीज हुई हैं। उसमें भारत ने 0 सीरीज और 0 आईसीसी टूर्नामेंट जीते हैं।

टी20ई सीरीज

साल 2010 से अब तक 2 मैचों की 5 (उसमें विश्व कप) सीरीज हुई हैं। उसमें भारत ने 1 एशिया कप जीता हैं।
जलविमान

जलविमान (Hydroplane) एक प्रकार की नाव है, जो अन्य नावों से भिन्न होती है। सामान्य नाव में विस्थापित जल का भार नाव के भार के समतुल्य होता है। सामान्य नाव को आगे बढ़ाने के लिये धक्का देना पड़ता है, जिससे जल में प्रतिरोध उत्पन्न होने से नाव आगे बढ़ती है। पर जलविमान में ऐसा नहीं होता। जलविमान ऐसा बना होता है कि उसका एक या एक से अधिक नत समतल, जो पेंदे में बने होते हैं, जल के प्रतिदबाव से नाव को ऊपर उठाकर तीव्र चाल से चलते हैं। इससे जल के संसर्गवाला तल कम हो जाता है, पर शेष भाग पर दबाव बढ़ जाता है। नावें जब खड़ी रहती हैं तब वे द्रवस्थैतिक बल (hydrostatic force) पर आधारित होती है। जब वे जल का स्पर्श करके चलती हैं तब द्रवस्थैतिक बल प्राय: शून्य होता है और उसका आधार प्रधानतया द्रवगतिक प्रभाव होता है। जलविभाग की चाल इंजन शक्ति से चलनेवाली नावों से अधिक होती है, अथवा उसी चाल के लिय कम शक्तिवाले इंजन की आवश्कता पड़ती है। 1953 ई. से जलविमान की चाल में बराबर वृद्धि हो रही है।

इतिहास

जलविमान का विचार पहले पहल ससेक्स के एक अंग्रेज पादरी रेवरेंड चार्ल्स मीडं रेमन (Rev. Charles Meade Raman) के मन में 1870 ई. में उठा था, पर हल्के इंजन के अभाव में वे उसे व्यावहारिक रूप न दे सके। बाद में जब पेट्रोल इंजन का उपयोग शु डिग्री हुआ तब जलविमान का विचार फिर उठा और 1906 ई. में पहला रिकोचेट जलविमान (Ricochet hydroplane) बना। इस जलविमान का पेंदा चिपटा था और नति के उपयुक्त कोण से इसका उतराना संभव हो सका। अन्य प्रकार के जलविमानों के पेंदे अनुप्रस्थ काट (cross section) में चिपटे थे पर उनका आकार आरे के सदृश लंबा था और उनमें अनेक नत समतल थे। नावों के संबंध में सर जॉन थॉर्निक्रॉफ्ट (Sir John Thornycroft) अनेक प्रयोग कर रहे थे। उन्होंने जलविमान तैयार करने की संभावनाओं पर विचार किया और अनुकूल प्रतीत होने पर जलविमान तैयार करने की संभावनाओं पर विचार किया और अनूकूल प्रतीत होने पर जलविमान तैयार करने में लग गए। उनका जलविमान एकपदीय नाव थी, जो दो नम समतलों से बनी थी। इन दोनों समतलों पर उसका भार बँटा हुआ था। अमरीका में फैबर (W.H. Fauber) और जार्ज क्राउच (George Crouch) ने ऐसे ही जलविमान बनाए। फिर एकपदीय जलविमान का व्यवहार व्यपक रूप से होने लगा, यद्यपि फिर एकपदीय जलविमान का व्यवहार व्यापक रूप से होने लगा, यद्यपि द्विपाद या बहुपाद किस्म के भी विमान बने। सन् 1950 के लगभग ऐसे जलविमान बने जिनमें कोई पद नहीं था। ऐसी नावों के पेंदे ज्-आकार के होते थे और पिछला भाग (stern) चोड़ा होता जाता था।
1930 ई. के लगभग अमरीका में एक नए प्रकार का जलविमान बना, जिसका विकास ऐडोल्फ आपेल (Adolf Apel) ने किया था। यह तीन संकेतक (three pointer) जलविमान था। यह त्रिभुजाकार तीन समतलों से बना हुआ था। द्वितीय विश्वयुद्ध के बाद एक नए प्रकार का जलविमान बना, जिसमें नोदक आरोही (propeller-rider) लगा हुआ था। इससे जलविमान की चाल और भी अधिक बढ़ गई है।
शाहीन बाग

शाहीन बाग दक्षिणी दिल्ली का एक इलाका है। यह दिल्ली से नोएडा को जोड़ने वाली रोड पर स्थित है। यहां सबसे ज्यादा मुस्लिम समुदाय के लोग रहते हैं।
महासिद्धान्त

महासिद्धांत गणितीय ज्योतिष का एक ग्रन्थ है। इसके रचयिता आर्यभट द्वितीय हैं।
इस ग्रंथ में 18 अधिकार हैं और लगभग 625 आर्याछंद हैं। पहले 13 अध्यायों के नाम वे ही हैं जो सूर्यसिद्धांत या ब्राह्मस्फुट सिद्धांत के ज्योतिष संबंधी अध्यायों के हैं, केवल दूसरे अध्याय का नाम है पराशरमताध्याय। 14वें अध्याय का नाम गोलाध्याय है जिसमें 11 श्लोक तक पाटीगणित या अंकगणित के प्रश्न हैं। इसके आगे के तीन श्लोक भूगोल के प्रश्न हैं और शेष 43 श्लोकों में अहर्गण और ग्रहों की मध्यम गति के संबंध में प्रश्न हैं। 15वें अध्याय में 120 आर्याछंद हैं, जिनमें पाटीगणित, क्षेत्रफलस, घनफल आदि विषय हैं। 16वें अध्याय का नाम भुवनकोश प्रश्नोत्तर है जिसमें खगोल, स्वार्गादि लोक, भूगोल आदि का वर्णन है। 17वां प्रश्नोत्तराध्याय है, जिसमें ग्रहों की मध्यमगति संबंधी प्रश्नों पर ब्राह्मस्फुट सिद्धांत की अपेक्षा कहीं अधिक विचार किया गया है। इससे भी प्रकट होता है कि आर्यभट द्वितीय ब्रह्मगुप्त के पश्चात् हुए हैं।
मघा तारा

अन्य भाषाओँ में

मघा तारे को अंग्रेज़ी में "रॅग्युलस​" (Regulus) कहते हैं जो मूल रूप से लातिनी भाषा का शब्द है और जिसका अर्थ है "छोटा राजा" या "राजकुमार"। अरबी भाषा में इसे "क़ल्ब अल-असद" (قلب لأسد) कहते हैं, जिसका अर्थ है "सिंह (असद) का दिल"।

विवरण

मघा दो द्वितारों का मंडल है। पहले द्वितारे को मघा "ए" (रॅग्युलस​ A) कहा जाता है। इसका मुख्य तारा B7V श्रेणी का एक नीला-सफ़ेद मुख्य अनुक्रम तारा है। इसके इर्द-गिर्द परिक्रमा करता साथी तारा ठीक से कभी देखा नहीं गया लेकिन उसके बारे में अनुमान है के यह सूरज के द्रव्यमान के 0.3 गुना द्रव्यमान (मास) वाला सफ़ेद बौना तारा है। दोनों तारे अपने सांझे द्रव्यमान केंद्र की हर 40 दिनों में परिक्रमा पूरी कर लेते हैं। मुख्य तारा इतनी तेज़ी से घूर्णन कर रहा है (यानि अपने अक्ष पर घूम रहा है) के उसका गोल अकार बहुत पिचक चूका है। अगर इसके घूमने की गति वर्तमान गति से सिर्फ़ 16% ज़्यादा होती तो इस तारे के टूट कर हिस्से बन जाते।
पहले द्वितारे से 4,200 खगोलीय इकाईयों की दूरी पर दूसरा द्वितारा है। इसका एक तारा मघा "बी' (रॅग्युलस​ B) कहलाता है और K2V श्रेणी का तारा है, जबकि दूसरा मघा "सी" (रॅग्युलस​ C) कहलाता है और M4V श्रेणी का तारा है। दोनों अपने सांझे द्रव्यमान केंद्र की एक परिक्रमा पूरी करने में 2,000 साल लगते हैं।
फियर फैक्टर इंडिया

फियर फैक्टर इंडिया (Fear Factor India) हॉलीवुड रियलिटी शॉ फियर फैक्टर का भारतीय संस्करण है। यह सोनी टीवी पर १० मार्च २००६ को आरम्भ हुआ और भारतीय टेलीविजन अभिनेता मुकुल देव ने इसे प्रस्तुत किया। इसका दूसरा और आगे के संस्करण फियर फैक्टर: खतरों के खिलाड़ी शीर्षक के साथ भारतीय टीवी चैनल कलर्स वायकॉम १८ पर प्रसारित किये गये।
दिलजले

संक्षेप

श्याम (अजय देवगन) ऱाधिका (सोनाली बेन्द्रे) से प्यार करता है। लेकिन राधिका के पिता (शक्ति कपूर) जो कश्मीर के भूतपूर्व राजा व वर्तमान मन्त्री हैं वो इसे पसन्द नहीं करते। इसलिये वो श्याम के पिता और श्याम को अपने प्रभाव से आतंकवादी होने का आरोप लगाकर जेल में बन्द कर देता है। अधिक पिटाई व यातना से श्याम के पिता की मृत्यु हो जाती है। श्याम इस अन्याय का बदला लेने के लिए आतंकवादी (शाका) बन जाता है। वह दारा (अमरीश पुरी) के साथ मिल जाता है जो कि एक आतंंकवादी है। राजा साहब अपनी पुत्री का विवाह सैन्य अधिकारी कैप्टन रणवीर (परमीत सेठी) से करना चाहते हैं लेकिन शाका आतंक फैला देता है। कैप्टन रणवीर शाका को मारने का प्रण कर लेता है। दारा के चार साथियों को सेना पकड़ लेती है। उन्हें छुड़ाने के लिये शाका वैष्णो देवी तीर्थयात्रा से लौट रही बस का अपहरण कर लेता है जिसमें राजा साहब की की बेटी व बहन भी शामिल है। इसी बीच आतंकवादियों के दल में शामिल शबनम (मधु) भी शाका से प्यार करने लगती है। वो राधिका को मारने की कोशिश करती है लेकिन शाका उसे बचा लेता है। इसी बीच राधिका शाका को आतंकवाद छोड़ने के लिये कहती है। शाका राधिका को दिये वचन के लिये उसके अलावा सभी को रिहा कर देता है। सेना शाका का पीछा करती है। राजा साहब भी शाका को मारने के षड्यन्त्र में शामिल हो जाता है। दारा के पाकिस्तानी आका उसके विरुद्ध धोखा करते हैं और जब वो सीमा पार करने जाता है तो जमीन में बारूद बिछा देते हैं। शाका उन सबको अपनी जान पर खेलकर बचा लेता है। कैप्टन रणवीर व राधिका सारी सच्चाई जान जाते हैं इसी के साथ फिल्म समाप्त होती है।
अनाहत चक्र

अनाहत चक्र तंत्र और योग साधना की चक्र संकल्पना का चौथा चक्र है। अनाहत का अर्थ है शाश्वत। यह चक्र हृदय के समीप सीने के मध्य भाग में स्थित है। इसका मंत्र यम है।

विशेषता

अनाहत चक्र ध्वनि (नाद) की पीठ है। इस चक्र पर एकाग्रता व्यक्ति की प्रतिभा को कलाकार या रचनाकार के रूप में विकसित कर सकती है। इस चक्र से संकल्प शक्ति का उदय होता है जो इच्छा पूर्ति करने में सहायक होती है।

प्रतीक

अनाहत चक्र का प्रतीक चिन्ह बारह पंखुडिय़ों वाला कमल है। यह हृदय के १२ दिव्य गुणों- परमानंद, शांति, सुव्यवस्था, प्रेम, संज्ञान, स्पष्टता, शुद्धता, एकता, अनुकंपा, दयालुता, क्षमाभाव और सुनिश्चिय का प्रतीक है। इसके दूसरे प्रतीक चिन्ह में दो त्रिकोण तारक आकार में बनाए जाते हैं। एक त्रिकोण का शीर्ष ऊपर की ओर और दूसरे का नीचे की ओर संकेत करता है। जब अनाहत चक्र की ऊर्जा आध्यात्मिक चेतना की ओर प्रवाहित होती है, तब हमारी भावनाएं भक्ति, शुद्ध, ईश्वर प्रेम और निष्ठा की ओर उन्मुख होती है। यदि यह सांसारिक कामनाओं की ओ्र उन्मुख होती है तो इच्छा, द्वेष-जलन, उदासीनता और हताशा भाव में वृद्धि होती है। अनाहत चक्र का प्रतीक पशु कुरंग (हिरण) है जो अत्यधिक ध्यान देने और चौकन्नेपन का बोधक है। इस चक्र के देवता शिव और पार्वती हैं। शिव चेतना और पार्वती प्रकृति की प्रतीक हैं।
जलवा

उदाहरण

कार्यस्थल पर शुरू-शुरू में चुप-चाप काम करने के बाद शर्माजी ने अपनी सर्वाधिक कार्यकुशलता का जलवा दिखाकर सबसे अपना लोहा मनवा लिया।
मिशिगन झील

लेक मिशिगन अमरीका की सबसे बड़ी झीलों में से एक है। इसकी सीमाएँ अमरीका के चार प्रांतों इलिनाय, इंडियाना, विस्कांसिन एवं मिशिगन से लगती हैं। मिशिगन शब्द आरंभ में इसी झील के लिए किया जाता था जो ओजीबे भाषा का शब्द है जिसका मतलब होता है 'बहुत सारा पानी'। यह झील क्रोएशिया देश की भौगोलिक क्षेत्र से थोड़ा बड़ा है।

भूगोल

लेक मिशिगन (43°30'ऊतर, 87°30'पश्चिम) बड़ी झीलों में से एक मात्र ऐसी झील है जो पूरी तरह अमरीकी सीमा के अंदर स्थित है बाकी दूसरी झीलों की सीमाएँ कनाडा से भी लगती हैं। इसका सतही क्षेत्रफल लगभग 22,400 वर्गमील है, जो इसे अमरीका की गैर खारे पानी की सबसे बड़ी झीलों में शुमार कराती है और दुनिया की पाँचवी सबसे बड़ी। यह झील 307 मील (494 किलोमीटर) लंबी और 118 मील (190 किलोमीटर) चौड़ी है और इसकी तटरेखा लगभग 1,640 मील (2,633 किलोमीटर) लंबी है। झील की औसत गहराई लगभग 279 फुट (85 मीटर) है जबकि अधिकतम गहराई 923 फुट है।

कार फेरी

मोटर वाहन चलाने वाले लेक मिशिगन को उसमें चलने वाले स्टीमर फेरी द्वारा पार कर सकते हैं। यहाँ मुख्य रूप से दो फेरियाँ चलती हैं जिनमें एसएस बैजर्स प्रमुख है जो मेंटवोक, विस्कांसिन से लुडिंग्टन, मिशिगन तक चलती है तथा दूसरी फेरी लेक एक्सप्रेस के नाम से जानी जाती है जो 2004 में शुरु हुई थी और मिलवाकी, विस्कांसिन से मस्केगोन, मिशिगन तक चलती है।